பாரூரறியப் பலிக்குழன்றீர் பற்றிப் பார்க்குமிடத் தோரூருமில்லை யிருக்கவென்றாலு முள்ளூரு மொற்றி பேரூரறியத் தியாகரென்றே பெரும்பேரும் பெற்றீர் ஆரூரிலேயிருப்பீ ரினிப்போய் விடுமம் பலத்தே . (143)  பார் ஊர் அறியப் பலிக்கு உழன்றீர் பற்றிப் பார்க்குமிடத்து ஓர் ஊரும் இல்லை இருக்க என்றாலும் உள்ளூரும் ஒற்றி பேரூர் அறியத் தியாகர் என்றே பெரும் பேரும் பெற்றீர் ஆரூரிலே இருப்பீர் இனிப் போய்விடும் அம்பலத்தே . உலகமெல்லாம் ஊரறியப் பிச்சை எடுத்துத் துன்புற்றீர். உன்னை எண்ணிப் பார்க்கும்போது நீ இருப்பதற்கென்று ஒரு ஊரும் இல்லை. என்றாலும் உள்ளத்தில் ஊர்ந்துகொண்டிருக்கும் திருவொற்றியூர் என்னும் பேரூர் அறியும்படி தியாகேசர் என்னும் பெயருடன் திருவாரூரிலே இருக்கின்றீர். இனி, சிதம்பரம் திருச்சிற்றம்பலம் சென்றுவிடு. அங்கு ஆடலாமல்லவா. வாணியன்பாடிட வண்ணான்சுமக்க வடுகன்செட்டி சேணியன்போற்றக் கடற்பள்ளி முன்தொழத் தீங்கரும்பைக்